Αντιφάνης ο Αργείος

Ο Αντιφάνης ο Αργείος (αρχ.ελλ. Ἀντιφάνης ὁ Ἀργεῖος, 5ος-4ος αι. π.Χ.) ήταν αρχαίος Έλληνας γλύπτης, και συγκεκριμένα ανδριαντοποιός «εξαίρετος», από το Άργος. Ήταν μαθητής του Περικλύτου και δάσκαλος του Κλέωνος. Επειδή ο Κλέων άκμασε περί το 380 π.Χ., μπορούμε να τοποθετήσουμε χρονικώς τον Αντιφάνη περί το 400 π.Χ..Smith, William (επιμ.): το λήμμα «Antiphanes» στο Λεξικό της ελληνικής και ρωμαϊκής βιογραφίας και μυθολογίας, 1870 Ο Παυσανίας αναφέρειΠαυσανίου Ελλάδος περιήγησις, Χ 9 αρκετά έργα του που βρίσκονταν στους Δελφούς. Από αυτά ξεχώριζαν ιδίως ένα τεράστιο ορειχάλκινο άλογο που αφιέρωσαν οι Αργείοι στους Δελφούς για τη νίκη τους στη Θυρέα (414 π.Χ.) και δύο ανδριάντες των Διοσκούρων. Γενικώς ο Αντιφάνης ειδικευόταν στα χάλκινα και ορειχάλκινα έργα (χαλκοπλάστης).

Παραπομπές

Πηγές
 Το λήμμα «Αντιφάνης» στη Νέα Ελληνική Εγκυκλοπαίδεια «Χάρη Πάτση», τόμος 6, σελ. 125

Κατηγορία:Αρχαίοι Έλληνες γλύπτες
Κατηγορία:Αρχαίοι Αργείοι